## Návrh kúpnej zmluvy

## Časť 1. predmetu zákazky: Informačné tabule

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodného zákonníka

(ďalej aj ako „Obchodný zákonník“)

(ďalej aj ako „Zmluva“)

**Čl. I**

**ZMLUVNÉ STRANY**

**1.1 Kupujúci:**

Názov: Mesto Handlová

Sídlo: Námestie baníkov 7, 972 51 Handlová

v zastúpení: Mgr. Silvia Grúberová, primátorka mesta

IČO: 00318094

DIČ: 2021162660

IČ DPH: /

Bankové spojenie: Slovenská sporiteľňa a.s., pobočka Handlová

Číslo účtu v tvare IBAN: SK78 0900 0000 0003 7082 6010

(ďalej aj ako „Kupujúci“)

a

**1.2 Predávajúci:**

Obchodné meno: *... (uchádzač doplní chýbajúci údaj)*

Sídlo: *... (uchádzač doplní chýbajúci údaj)*

Zastúpený: *... (uchádzač doplní chýbajúci údaj)*

IČO: *... (uchádzač doplní chýbajúci údaj)*

IČ DPH: *... (uchádzač doplní chýbajúci údaj)*

DIČ: *... (uchádzač doplní chýbajúci údaj)*

Bankové spojenie: *... (uchádzač doplní chýbajúci údaj)*

Číslo účtu v tvare IBAN: *... (uchádzač doplní chýbajúci údaj)*

Tel.: *... (uchádzač doplní chýbajúci údaj)*

E-mail: *... (uchádzač doplní chýbajúci údaj)*

Zapísaný v: *... (uchádzač doplní chýbajúci údaj)*

(ďalej aj ako „Predávajúci“)

(Kupujúci a Predávajúci ďalej spolu aj ako „Zmluvné strany“)

**Čl. II**

**PREAMBULA**

**2.1** Zmluva je výsledkom procesu verejného obstarávania vykonaného podľa § 117 zákona
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom: **„Podpora turistickej infraštruktúry v meste Handlová“ - časť 1. Informačné tabule.**

**2.2** V rámci verejného obstarávania sa uplatnil sociálny aspekt týkajúci sa sociálnych hľadísk pre Program rozvoja vidieka Slovenskej republiky 2014-2020, Podpora malých a stredných podnikov,
v súlade s ustanoveniami § 28 ods. 1 zákona o verejnom obstarávaní rozdelením zákazky na dve samostatné časti, čím sa umožnila účasť širšieho počtu uchádzačov a tým aj účasť malých a stredných podnikov.

**Čl. III**

**PREDMET ZMLUVY**

**3.1** Predmetom Zmluvy je dodanie informačných tabúľ a to v rozsahu špecifikácie a cenovej ponuky uvedenej vo verejnom obstarávaní: **„Podpora turistickej infraštruktúry v meste Handlová“ - časť 1. Informačné tabule** (ďalej aj ako „predmet Zmluvy“) a prevedenie vlastníckeho práva na Kupujúceho.

**3.2** Podrobná špecifikácia predmetu Zmluvy je uvedená v Prílohe č. 1 tejto Zmluvy.

**3.3** Súčasťou dodania premetu Zmluvy je:

3.3.1 doprava do miesta umiestnenia predmetu Zmluvy a

3.3.2 montáž a osadenie v rozsahu Koncepčného návrhu, ktorý tvoril prílohu Výzvy na predloženie cenovej ponuky a

3.3.3 vykonanie všetkých východiskových odborných prehliadok a iných požiadaviek na bezpečnú prevádzku stanovené platnou legislatívou EU a SR a

3.3.4 uvedenie do prevádzky, t.j. zabezpečenie všetkých potrebných dokumentov na riadnu prevádzku a

3.3.5 dodanie pasportov, záručných listov, a návodov na obsluhu v slovenskom jazyku, zápisníc a osvedčení o vykonaných skúškach, certifikáty a atesty, správy o vykonaných odborných skúškach a odborných prehliadkach a skúškach, prevádzkové poriadky, doklady o zaškolení obsluhy Kupujúceho, resp. iné doklady súvisiace s predmetom Zmluvy.

**3.4** Vlastnícke právo k predmetu Zmluvy alebo jeho časti prechádza na Kupujúceho dňom podpísania preberacieho protokolu.

**3.5** Predávajúci vyhlasuje, že je vlastníkom dodávaného predmetu Zmluvy, resp. je plne oprávnený na predaj podľa tejto Zmluvy ako aj na prevedenie vlastníctva k predmetu Zmluvy na Kupujúceho. Predávajúci vyhlasuje, že predmet Zmluvy nie je predmetom záložného práva, neviaznu na ňom žiadne ťarchy a ani iné vecné bremená, resp. iné práva tretích osôb.

**Čl. IV**

**TERMÍN A MIESTO DODANIA**

**4.1** Zmluvné strany sa dohodli, že Predávajúci dodá predmet Zmluvy na základe písomnej objednávky Kupujúceho, ktorá bude zaslaná do 90 kalendárnych dní odo dňa nadobudnutia účinnosti tejto Zmluvy.

**4.2** Zmluvné strany sa dohodli, že Predávajúci najneskôr **do 6 mesiacov** od zaslania písomnej objednávky Kupujúceho dodá celý predmet Zmluvy v rozsahu uvedenom v čl. III tejto Zmluvy, t.j. spolu so všetkými jeho súčasťami.

**4.3** Miestom umiestnenia predmetu Zmluvy je Centrálna mestská zóna v Handlovej.

**4.4** Predávajúci je povinný umiestniť predmet Zmluvy podľa požiadaviek Kupujúceho a to v zmysle bodu 4.3 tejto Zmluvy. Za týmto účelom Predávajúci vyhlasuje, že sa oboznámi s miestom umiestnenia predmetu Zmluvy v primeranom predstihu tak, aby v čase umiestnenia predmetu Zmluvy nenastali prestoje, pričom mu Kupujúci v tejto súvislosti poskytne potrebnú súčinnosť.

**4.5** Predávajúci je povinný oznámiť Kupujúcemu najneskôr osem (8) pracovných dní pred dodaním predmetu Zmluvy alebo jeho časti presný dátum a čas dodania. Predávajúci oznámi dátum a čas dodania písomne tak, aby doručením oznámenia Kupujúcemu bola zachovaná lehota podľa predchádzajúcej vety. Ak sa zmluvné strany nedohodnú inak, predmet Zmluvy musí byť dodaný naraz s celým príslušenstvom (súčasťami).

**Čl. V**

**KÚPNA CENA**

**5.1** Celková cena predmetu Zmluvy vrátane všetkých jeho súčastí podľa čl. III tejto Zmluvy je stanovená dohodou Zmluvných strán vo výške :

5.1.1 Celková cena bez DPH *... (uchádzač doplní chýbajúci údaj)* EUR

5.1.2 Sadzba DPH *... (uchádzač doplní chýbajúci údaj)* %

5.1.3 Výška DPH *... (uchádzač doplní chýbajúci údaj)* EUR

5.1.4 Celková cena s DPH *... (uchádzač doplní chýbajúci údaj)* EUR

**5.2** Podrobná cenová kalkulácia predmetu zmluvy tvorí Prílohu č. 2 tejto Zmluvy.

**5.3** Kúpnacena je stanovená v zmysle zákona č. 18/1996 Z. z. o cenách a vyhlášky č. 87/1996 Z.z., ktorou sa vykonáva zákon o cenách.

**5.4** Kúpnacena zahŕňa všetky náklady Predávajúceho potrebné na dodanie predmetu zmluvy na miesto umiestnenia v rozsahu uvedenom v čl. III tejto Zmluvy.

**5.5** Kúpnacena je nemenná počas celej doby platnosti a účinnosti tejto Zmluvy.

**Čl. VI**

**PLATOBNÉ PODMIENKY, ZAPOČÍTANIE, POSTÚPENIE**

**6.1** Zmluvné strany sa dohodli, že Kupujúci zaplatí Predávajúcemu kúpnu cenu za predmet Zmluvy na základe faktúry vystavenej Predávajúcim.

**6.2** Predávajúci je oprávnený vystaviť faktúru za dodanie predmetu Zmluvy po dodaní celého predmetu. Podmienkou vystavenia faktúry je:

6.2.1 dodací list o dodaní predmetu Zmluvy potvrdený Kupujúcim. Z potvrdenia musí byť jednoznačne preukázané: dátum dodania/prevzatia, miesto dodania, meno a priezvisko zástupcu Kupujúceho, ktorý predmet Zmluvy preberal, podpis zástupcu Kupujúceho a slovné vyjadrenie zástupcu Kupujúceho, že predmet Zmluvy bol dodaný kompletný, so všetkými potrebnými dokladmi v zmysle bodu 3.3.3. až 3.3.5.

**6.3** Predávajúci je povinný vystaviť faktúru najneskôr v lehote pätnásť (15) dní odo dňa splnenia všetkých podmienok na jej vystavenie a neodkladne doručiť Kupujúcemu.

**6.4** Splatnosť vystavenej faktúry je šesťdesiat (60) dní od jej preukázateľného doručenia Kupujúcemu.

**6.5** DPH bude účtovaná podľa platných predpisov v čase fakturácie.

**6.6** Faktúra predložená Predávajúcim musí spĺňať náležitosti daňového dokladu a musí byť vyhotovená v súlade so zákonom č. 222/2004 Z.z. o dani z pridanej hodnoty.

**6.7** Ak faktúra nebude obsahovať náležitosti vyžadované zákonom č. 222/2004 Z.z. o dani z pridanej hodnoty alebo stanovené náležitosti nebudú uvedené správne v súlade s platnou legislatívou alebo údaje vo faktúre alebo jej prílohy nebudú v súlade s podmienkami dohodnutými v tejto Zmluve, je Kupujúci oprávnený faktúru vrátiť Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy.

**6.8** Predávajúci nie je oprávnený jednostranne si započítať akékoľvek svoje pohľadávky voči Kupujúcemu.

**Čl. VII**

**DODANIE A ODOVZDANIE PREDMETU ZMLUVY**

**7.1** Predmet Zmluvy alebo každá jeho súčasť musí byť dodaný ako nový a nepoužitý výrobok. Za nový výrobok sa považuje každý výrobok, ktorý ešte nemal vlastníka. Za nepoužitý výrobok sa rozumie výrobok, ktorý nebol doposiaľ použitý vo výrobnom procese alebo používaný iným spôsobom.

**7.2** Nebezpečenstvo škody na predmete Zmluvy, ako aj na veciach a materiáloch, potrebných na dodanie predmetu Zmluvy znášať Predávajúci až do času písomného prevzatia predmetu Zmluvy Kupujúcim na základe protokolu o prevzatí predmetu Zmluvy bez vád.

**7.3** Predávajúci sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov.

**Čl. VIII**

**ZÁRUČNÁ DOBA A ZODPOVEDNOSŤ ZA VADY**

**8.1** Predávajúci zodpovedá za to, že predmet Zmluvy je v súlade s podmienkami tejto Zmluvy a že počas celej záručnej doby bude mať vlastnosti dohodnuté v tejto Zmluve a bude ho možné použiť na skonštruovaný účel.

**8.2** Záruka sa vzťahuje na predmet Zmluvy za predpokladu riadnej starostlivosti a údržby predmetu Zmluvy Kupujúcim v zmysle dokumentov, ktoré mu Predávajúci odovzdá (záručné listy, pasporty, návody,...). Záruka sa nevzťahuje na prípady násilného poškodenia predmetu Zmluvy, resp. poškodenia živelnou pohromou.

**8.3** Záručná dobu na predmet Zmluvy je *... (uchádzač doplní chýbajúci údaj)* mesiacov (minimálne 24 mesiacov) a začína plynúť dňom podpísania protokolu o prevzatí predmetu Zmluvy bez vád.

**8.4** Zmluvné strany sa dohodli, že okrem zákonných povinností Predávajúci počas záručnej doby:

8.4.1 odstráni reklamované vady bezplatne v mieste umiestenia predmetu Zmluvy a

8.4.2 bude reagovať na reklamovanú vadu maximálne do 12 hodín od jej oznámenia a

8.4.3 nastúpi na odstránenie reklamovanej vady najneskôr do 48 hodín od nahlásenia vady
Kupujúcim a

8.4.4 odstráni reklamované vady a dodá náhradné diely najneskôr do 72 hodín od nahlásenia vady Kupujúcim a

8.4.5 dodá spotrebný materiál nevyhnutný na zabezpečenie riadnej prevádzky predmetu Zmluvy do 72 hodín od nahlásenia objednávky takéhoto spotrebného materiálu Kupujúcim (ak je to relevantné pre daný predmet zákazky).

**8.5** Kupujúci umožní Predávajúcemu prístup do priestorov, kde sa budú vady počas záručnej doby odstraňovať.

**8.6** Kupujúci má právo zabezpečiť odstránenie vád treťou osobou na náklady Predávajúceho len v prípade vzájomnej dohody s Predávajúcim alebo ak Predávajúci neodstráni vady v termíne uvedenom v tomto článku.

**8.7** V prípade, že z charakteru vady bude vyplývať nevyhnutnosť vykonania záručnej opravy v autorizovanom servise, Predávajúci sa zaväzuje dopraviť predmet kúpy na vlastné náklady do autorizovaného servisu.

**Čl. IX**

**ZMLUVNÉ POKUTY A ÚROKY Z OMEŠKANIA**

**9.1** V prípade omeškania Predávajúceho s plnením predmetu zmluvy v dohodnutom termíne si môže Kupujúci uplatniť nárok na zmluvnú pokutu vo výške 0,05 % z kúpnej ceny s DPH za každý aj začatý deň omeškania.

**9.2** V prípade omeškania Predávajúceho s odstránením prípadných vád a nedorobkov zistených pri prevzatí predmetu Zmluvy alebo v prípade vád zistených počas záručnej doby si Kupujúci môže uplatniť zmluvnú pokutu vo výške 0,1 % z kúpnej ceny s DPH za každý aj začatý deň, kedy predmet Zmluvy trpel vadou.

**9.3** V prípade omeškania Kupujúceho s úhradou faktúry v dohodnutej lehote, si Predávajúci môže uplatniť úrok z omeškania vo výške 0,05 % z dlžnej sumy za každý aj začatý deň omeškania.

**9.4** V prípade nedodania dokladov v zmysle článku III uhradí Predávajúci Kupujúcemu zmluvnú pokutu vo výške 100,00 EUR za každý aj začatý deň omeškania sa so splnením tejto povinnosti Kupujúcemu a to pre každý doklad samostatne.

**9.5** V prípade nedodržania povinností v zmysle článku XII, je Predávajúci povinný uhradiť Kupujúcemu zmluvnú pokutu vo výške 500,00 EUR za každý aj začatý deň omeškania sa so splnením tejto povinnosti Kupujúcemu a to pre každú jednu povinnosť (relevantnú pre Predávajúceho) uvedenú v tomto článku.

**9.6** Zaplatením zmluvnej pokuty nie je dotknutý nárok Kupujúceho na náhradu škody v plnej výške, pokiaľ mu takáto škoda vznikla.

**Čl. X**

**OSOBITNÉ USTANOVENIA, ODSTÚPENIE OD ZMLUVY**

**10.1** Zmluvné strany sa zaväzujú ihneď si písomne oznámiť závažné skutočnosti, ktoré nastali po podpise Zmluvy a súvisia s predmetom Zmluvy.

**10.2** Predávajúci berie na vedomie, že finančné prostriedky na zaplatenie kúpnej ceny budú poskytnuté z verejných zdrojov (najmä Európskej únie a štátneho rozpočtu Slovenskej republiky) a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti sa Predávajúci zaväzuje dodržiavať všetky všeobecne záväzné právne predpisy platné na území Slovenskej republiky, ako aj inštrukcie Kupujúceho, ktoré mu budú v tejto súvislosti dané a súčasne sa zaväzuje bezodkladne, najneskôr do dvoch (2) pracovných dní, poskytnúť Kupujúcemu alebo kontrolným orgánom všetku vyžiadanú súčinnosť. Predávajúci je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej medzi poskytovateľom: Pôdohospodárskou platobnou agentúrou, zastúpenou miestnou akčnou skupinou Žiar (ďalej len „MAS“) a Kupujúcim, a to oprávnenými osobami a poskytnúť im všetku potrebnú súčinnosť. Oprávnenými osoby sú najmä:

10.2.1 Poskytovateľ, s ktorým má Kupujúci uzatvorenú zmluvu o poskytnutí nenávratného finančného príspevku a ním poverené osoby;

10.2.2 Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

10.2.3 Najvyšší kontrolný úrad SR, Vládny audit, Certifikačný orgán a ním poverené osoby;

10.2.4 Orgán auditu, jeho spolupracujúce orgány a nimi poverené osoby;

10.2.5 Splnomocnení zástupcovia Európskej Komisie a Európskeho dvora audítorov.

**10.3** Okrem zákonných podmienok pre odstúpenie od tejto Zmluvy je Kupujúci oprávnený odstúpiť od tejto Zmluvy aj v prípade podstatného porušenia tejto Zmluvy zo strany Predávajúceho, Zmluvné strany považujú v tejto súvislosti za podstatné porušenie Zmluvy najmä, ak Predávajúci:

10.3.1 bude meškať s termínom dodania predmetu kúpy, resp. hociktorej povinnosti podľa tejto Zmluvy o viac ako desať (10) kalendárnych dní,

10.3.2 bez predchádzajúceho súhlasu Kupujúceho prevedie všetky, alebo niektoré práva a záväzky vyplývajúce z tejto Zmluvy na tretie osoby,

10.3.3 poruší akúkoľvek povinnosť vyplývajúcu z ustanovení tejto Zmluvy,

**10.4** Odstúpenie od Zmluvy sa nedotýka nároku na náhradu škody vzniknutej porušením Zmluvy a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po skončení tejto Zmluvy.

**Čl. XI**

**VYSPORIADANIE FINANČNÝCH VZŤAHOV ZA OSOBITNÝCH PODMIENOK**

**11.1** S ohľadom na skutočnosť, že kúpna cena bude financovaná najmä z nenávratného finančného príspevku poskytnutého Európskou úniou a Štátnym rozpočtom SR, Predávajúci berie na vedomie, že môže prísť k situácii, kedy bude Kupujúci povinný vrátiť nenávratný finančný príspevok na základe výzvy poskytovateľa príspevku (napr. Riadiaci orgán podľa zákona č. 528/2008 Z.z.) alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratných finančných príspevkov.

**11.2** V prípade, že Kupujúci bude povinný vrátiť nenávratný finančný príspevok z dôvodu pochybenia Predávajúceho, tak sa Predávajúci zaväzuje v zmysle § 534 zákona č. 40/1964 Zb. Občianskeho zákonníka, že splní takúto povinnosť za Kupujúceho alebo v prípade, ak Kupujúci sám uhradí tieto záväzky, tak Predávajúci zaplatí Kupujúcemu sumu vo výške takto uhradených finančných prostriedkov a to v lehote tridsať (30) dní odo dňa doručenia písomnej výzvy Kupujúceho na takéto plnenie.

**11.3** Záväzok plniť za Kupujúceho alebo nahradiť Kupujúcemu plnenie podľa tohto článku Zmluvy trvajú bez časového obmedzenia.

**Čl. XII**

**REGISTER PARTNEROV VEREJNÉHO SEKTORA**

**12.1** V prípade naplnenia podmienok stanovených zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov pre obligatórny zápis do registra partnerov verejného sektora je Predávajúci povinný byť v registri partnerov verejného sektora riadne zapísaný. Ak Predávajúci využíva na plnenie podľa tejto zmluvy subdodávateľov alebo iné osoby, ktoré sú partnerom verejného sektora, je povinný za podmienok ustanovených osobitným predpisom overiť zápis týchto osôb v registri partnerov verejného sektora. Uvedenú skutočnosť vyznačí v Prílohe č. 3 tejto Zmluvy.

**Čl. XIII**

**DORUČOVANIE**

**13.1** Zmluvné strany sú povinné zachytiť prejav vôle písomne, pričom písomný prejav vôle je nutné doručiť druhej zmluvnej strane. Zásielka určená zmluvnej strane sa doručí prostredníctvom poštového prepravcu, a to poštou doporučene, expresnou kuriérskou službou alebo e-mailom.

**13.2** Zmluvná strana, ktorej bol písomný prejav vôle adresovaný je povinná potvrdiť prevzatie takéhoto písomného prejavu vôle. V prípade, že niektorá zmluvná strana odmietne potvrdiť prijatie písomného prejavu vôle, tak sa považuje písomný prejav vôle za doručený momentom, kedy zmluvná strana odmietla potvrdiť prevzatie takéhoto písomného prejavu vôle.

**13.3** V prípade zaslania zásielky prostredníctvom poštového prepravcu sa zásielka považuje za doručenú dňom vrátenia zásielky, hoci sa adresát o obsahu zásielky nedozvie, a to v prípade, ak sa zásielka vrátila z dôvodu, že si zmluvná strana zásielku neprevzala v odbernej lehote, alebo ak sa zásielka vráti z dôvodu, že zmluvná strana je na adrese sídla uvedeného v príslušnom registri (napr. obchodnom registri) neznáma.

**13.4** V prípade doručovania faktúry je nutné, ak nebola faktúra doručená z akéhokoľvek dôvodu, aby sa doručovanie opakovalo aspoň jedenkrát, aby mohla byť faktúra považovaná za doručenú podľa predchádzajúceho bodu.

**Čl. XIV**

**ZÁVEREČNÉ USTANOVENIA**

**14.1** Pokiaľ nie je v Zmluve dohodnuté inak, riadia sa právne vzťahy z nej vyplývajúce príslušnými ustanoveniami zákona č. 513/1991 Zb. Obchodného zákonníka a súvisiacimi právnymi predpismi platnými v Slovenskej republike.

**14.2** Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť vzhľadom na zdroj financovania predmetu zákazky, dňom nasledujúcim po dni kumulatívneho splnenia všetkých nasledovných podmienok:

14.2.1 uzatvorenie platnej a účinnej Zmluvy o poskytnutí nenávratného finančného príspevku na predmet zákazky,

14.2.2 zverejnenie zmluvy, ktorá je výsledkom verejného obstarávania, na webovom sídle Kupujúceho, na základe toho, že táto zmluva je v zmysle § 5a) zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov povinne zverejňovanou zmluvou, ktorá sa zverejňuje na webovom sídle Kupujúceho.

**14.3** Každé ustanovenie tejto Zmluvy je nutné vykladať v súlade s účelom Zmluvy tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté Kritériá ustanovenia tejto Zmluvy. V prípade nevykonateľnosti, neplatnosti alebo neúčinnosti sa Zmluvné strany zaväzujú nahradiť takéto ustanovenie v súlade s účelom Zmluvy a platnými právnymi predpismi, ktoré svojou povahou najbližšie upravujú daný právny vzťah.

**14.4** Neoddeliteľnou súčasťou Zmluvy sú:

14.4.1 Príloha č. 1 - Podrobná špecifikácia predmetu zmluvy *(príloha relevantná v čase podpisu zmluvy, podrobná špecifikácia predmetu Zmluvy musí byť identická s podrobnou špecifikáciou predmetu Zmluvy predloženou v ponuke Predávajúceho v rámci verejného obstarávania)*,

14.4.2 Príloha č. 2 - Cenová kalkulácia predmetu zmluvy v listinnej podobe *(príloha relevantná v čase podpisu zmluvy, cenová kalkulácia predmetu Zmluvy musí byť identická s cenovou ponukou predloženou v ponuke Predávajúceho v rámci verejného obstarávania)*,

14.4.3 Príloha č. 3 - Zoznam subdodávateľov *(príloha relevantná v čase podpisu zmluvy)*.

**14.5** Táto Zmluva je vyhotovená v štyroch (4) rovnopisoch, z ktorých každá Zmluvná strana dostane dva (2) rovnopisy.

**14.6** Zmluvné strany vyhlasujú, že si túto Zmluvu pred jej podpísaním prečítali, že bola uzavretá podľa ich slobodnej vôle, jej obsahu rozumejú a na znak súhlasu bez akýchkoľvek výhrad Zmluvu pri plnom vedomí podpisujú.

v ..........................., dňa ............... v ......................., dňa ...............

………………………………… ..………………..…………………

 za Kupujúceho za Predávajúceho

**Príloha č. 1 Zmluvy** *(príloha relevantná v čase podpisu zmluvy)*

**Podrobná špecifikácia predmetu zmluvy**

Časť 1. predmetu zákazky: **Informačné tabule**

*(Predávajúci je povinný uviesť opis predmetu zmluvy, tzn. predloží opis dodávaných tovarov, ktorý musí byť v súlade so špecifikáciou parametrov predmetu zákazky uvedenou v ponuke predávajúceho ako uchádzača vo verejnom obstarávaní a zároveň spĺňajúci požadované technické parametre určené verejným obstarávateľom vo výzve na predloženie cenovej ponuky.)*

v ..........................., dňa ............... v ......................., dňa ...............

………………………………… ..………………..…………………

 za Kupujúceho za Predávajúceho

**Príloha č. 2 Zmluvy** *(príloha relevantná v čase podpisu zmluvy)*

**Cenová kalkulácia predmetu zmluvy**

Zákazka: **„Podpora turistickej infraštruktúry v meste Handlová“**

Časť 1. predmetu zákazky: **Informačné tabule**

|  |  |
| --- | --- |
| Celková cena za časť 1. predmetu zákazky:Informačné tabule | Ponúknutá hodnota: |
| **Početkusov** | **Cena za 1 ksbez DPH v EUR** | **Cena spolubez DPH v EUR** |
| Veľká informačná tabuľa - infopanel (IP 1) | 1 |  |  |
| Malé informačné tabule - infopanely (IP 2) | 4 |  |  |
| **Celková cena bez DPH v EUR** |  |
| **Sadzba DPH v %** |  |
| **Výška DPH v EUR** |  |
| **Celková cena s DPH v EUR** |  |

………………………………… ..………………..…………………

 za Kupujúceho za Predávajúceho

**Príloha č. 3 Zmluvy** *(príloha relevantná v čase podpisu zmluvy)*

**Zoznam subdodávateľov**

Časť 1. predmetu zákazky: **Informačné tabule**

*(Zoznam subdodávateľov s uvedením navrhovaných subdodávateľov (v prípade fyzickej osoby: meno, priezvisko, adresa, identifikačné číslo; v prípade právnickej osoby: obchodné meno alebo názov, sídlo, identifikačné číslo, údaje o osobe oprávnenej konať za subdodávateľa), podielu zákazky,
ktorý má Predávajúci v úmysle zadať subdodávateľom a predmety subdodávok. Navrhovaní subdodávatelia musia spĺňať podmienky účasti týkajúce sa osobného postavenia* *podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, ktorú má subdodávateľ plniť.)*

v ..........................., dňa ............... v ......................., dňa ...............

………………………………… ..………………..…………………

 za Kupujúceho za Predávajúceho